Betogings: Vonke spat in Limpopo | Maroela Media
Betogers Donderdag in Mookgopong. Foto: ANA
Kol. Ronel Otto, polisiewoordvoerder, het gesê in Modimolle (Nylstroom) is die burgemeester se ouers se huis in Phagameng met klippe en 'n petrolbom bestook.
"Geringe skade is aan die sitkamer aangerig aangesien die inwoners vinnig die brand kon blus voordat dit versprei het. Niemand is beseer nie. "Twee mense word ondervra," het Otto Vrydag gesê.
Inwoners in die gebied betoog al 'n geruime tyd oor onder meer 'n gebrek aan water. Hulle dring ook daarop aan dat die burgemeester, Elizabeth Lekalakala, bedank. Lekalakala se huis is op 23 Februarie ook beskadig.
In Mookgophong (Naboomspruit) is die skoolsaal van die Mokari Secondary School aan die brand gesteek. "Erge skade is aangerig. Geen beserings is aangemeld nie en niemand is in verband met die voorval in hegtenis geneem nie," het Otto gesê.
Die polisie ondersoek twee sake van brandstigting.
Otto het gesê die situasie in albei dorpe was teen Vrydagoggend kalm. Openbareorde-polisie bly in die gebiede om die situasie dop te hou.
Donderdag het Stan Mathabatha, Limpopo se premier, die gebied besoek om met die betogende inwoners te praat. Betogers het egter geweier om hul eise met hom te bespreek omdat die polisie nie die vergaderpunt wou verlaat nie. Die inwoners is woedend vir die polisie nadat 'n plaaslike inwoner, Ben Matlou, Maandag tydens 'n skermutseling tussen die polisie, 'n private veiligheidsmaatskappy en betogers doodgeskiet is.
Mathabatha moes die gebied verlaat toe die betogers gewelddadig begin raak het. Die inwoners betoog ook oor dienslewering en dring daarop aan dat die burgemeester, Sara Manyamane, bedank.
Mathabatha het gesê hy is optimisties dat die regering oplossings vir die betogende inwoners se probleme sal vind. Hy het gesê al het inwoners die reg om te betoog, is hy omgekrap oor die vlakke van geweld wat tydens die betogings kop uitsteek.
En so gaan dit net aan. As jy nie happy is oor iets nie brand dit af of vernietig dit want jy het mos nie betaal vir dit nie. Hierdie klomp maak my siek met hulle al ewige afbreek van alles. Maar kan seker nie te veel verwag van iemand wat net alles kry en nie sweet in sit vir dit nie.
Waar is die DA dan of is hulle soos dassies en kom net uit wanneer dit sonskyn en veilig is.? Nee wat die EFF gaan alles vat in Limpopo. Om te gaan stem is net daar om die sogenaamde demokrasie te herken. Stem is net daar vir die ouens wat elke vyfde jaar ewe skielik demokraties raak en almal voorsê om te gaan stem want elke stem tel. Tussen die vyf jaar dien hulle niks! Die DA sal dit ons doen want hulle dit mosies van wantroue eke dag in die parlement en het vir die afgelope 5 jaar net… Lees meer »
Brand af, daar gaan een van die dae nie meer oor wees om af te brand. Dan lyk SA soos die res van Afrika.
As iemand geboue afbrand moet hy onmiddelik 10 jaar tronkstraf kry. Dis juis so moeilik om genoeg skole, universiteite, huise en kantore gebou te kry. Om dit af te brand is uiters krimineel. Dit wys duidelik die mense het nie genoeg verstand om te besef wat dit kos om geboue op te rig nie